คือหนูอายุ13ปีน่ะส่วนตัวน่ะ คือ..หนูยังไม่เคยเป็นประจำเดือนเลยก็เลยยังไม่รู้อะไรมากหนูเป็นตกขาวสีน้ำตาลตั้งแต่สองเดือนที่เเล้วถ้าจำไม่ผิดคือรู้สึกว่าจะเป็นได้หนึ่งอาทิตย์ของเดือนแรกแล้วเดือนที่สองก็เป็นอยู่ คือหนึ่งอาทิตย์เหมือนกันแต่ที่ไม่เหมือนกันคือตอนที่เป็นเป็นตกขาวสีน้ำตาลอ่ะมันมีเลือนปนออกมาด้วย ก็เลยเริ่มกังวลพอเดือนที่สามก็เป็นตกขาวสีน้ำตาลเหมือนกับเดือนที่สอง เป็นแบบนั้นเลยถ้าถามแม่ แม่ก็คงจะ.... ไม่บอกดีกว่าก็เลยสงสัยว่ามันเราเป็นประจำเดือนรึยัง แล้วทำไมมนถึงเป็นแบบนั้นอ่ะคะ
สวัสดีค่ะ @จากที่เล่ามา อาจเป็นอาการตกขาวที่ยังระบุสาเหตุไม่ได้ หรืออาจเป็นประจำเดือนที่เริ่มมา แต่ยังมากระปริดกระปรอยก็ได้ค่ะ ซึ่งแนะนำให้รอดูอาการดูก่อนนะคะ และแนะนำให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะ. **ถ้าไม่ดีขึ้น มีตกขาวเปลี่ยนเป็นสีเหลืองหรือเขียว กลิ่นเหม็น ปวดท้อง แนะนำให้ไปพบสูตินารีแพทย์เพื่อรับการวินิจฉัยและรักษาต่อไปค่ะ